Satratdin Najmiddinov
Najmiddinov Eshon Satratdin Maxsim — 1898-yili tug‘ilgan, Andijon shahridan, o‘zbek, diniy ma’lumotga ega. 1932-yili muhojirlikda bo‘lgan, 1933-yil ommaviy surgun qilish tadbirlariga qarshi turganligi uchun qamalgan. Turmada 4 oy o‘tirib chiqqan, hibsga olingunga qadar diniy xizmatda bo‘lgan. 1933-yili xorijdan kelib muhojir-ruhoniylar ko‘rsatmasi bo‘yicha Ko‘shtepa qishlog‘ida musulmon ruhoniylaridan aksilinqilobiy, isyonchi guruh tashkil ettanlikda sovet hokimiyatiga qarshi kurashuvchi va O'zbekistonda burjua davlati barpo etish uchun aksilinqilobiy xodimlar tayyorlash bilan shug‘ullangan, degan ayb qo‘yilgan.